Talven tikahduttavin hitti on tässä: Antton soittaa nahkatrumpetilla John Lennonin joululaulun!

today 4.12.2016 klo 20.38 schedule6min

Moni Talent Suomen katsoja on varmasti yrittänyt Antton Puontin esityksistä innostuneena tehdä musiikkia käsillään. Nahkatrumpetin soitto ei ole kuitenkaan niin helppoa, kuin miltä vaikuttaa. Anttonin apuna on absoluuttinen sävelkorva, jonka ansiosta vingahtavin äänin voi soittaa biisin kuin biisin. Finaalissa Antton on lavalla joulutunnelmissa. Mies soittaa nahkatrumpetilla John Lennonin kappaleen Xmas (War Is Over), joka tunnetaan myös suomenkielisenä versiona Joulun rauhaa. Joulutunnelma on taattu ja tuomarit nousevat show’n jälkeen seisomaan! ”Jos viet voiton, niin lupaan, että olet ensimmäinen tän tyyppinen talentti koko maailmassa!" Jari Sillanpää sanoo. ”Samaan aikaan mua naurattaa ja tulee tosi hyvä fiilis. Olet mun henkilökohtainen suosikki”, Sami Hedberg fiilistelee. ”Anttonin versio pyyhkii pöydän kaikilla muilla. Aivan mahtavaa!” vieraileva tähtituomari Arman Alizad hehkuttaa.